FOTO'S: 'Opgewonde oor lewe' | Netwerk24
04 Maart 2021 00:00
Die Vanderkloofdam in 2018. "Die damwal is op 108 m die hoogste in Suid-Afrika," sê Danie Smit van Trichardt, Mpumalanga.
Kees korrel eers versigtig . . .
"Dit sit nie in elke bobbejaan se broek om te kan skiet nie," sê Antoinette Schoeman van Riebeeckstad van dié foto. "Dié foto van Adoons het ek by my oom At Viljoen gekry net voordat hy oorlede is. Dit is een van my spesiaalste en kosbaarste foto's. My oom was 'n groot wildjagter en ons albei is lief vir die bos. Ek stuur aan julle die foto om­dat dit vir my baie beteken."
Die Johnsonbeker-wedvaart in Durban se hawe in November 2020. "Die wind was baie erg, maar die seile is altyd mooi," sê Santie Rindel.
'Kyk hoe-hoe-hoe kyk hy vir my'
'n Klein Skopsuiltjie in Biyamiti in die Krugerwildtuin. "Hulle is bitter klein, maar beeldskoon," sê Lida van der Merwe van Vanderbijlpark. "Ek het die roepstem gehoor, maar gesukkel in die donker om te sien waar hy is. Met flits in die hand het ek geloop en soek in die bome. Ek het in sy ogies geskyn en hy het nie beweeg nie.
Spoggerig in blinkste blou
Wegkruipertjie in die Florida-padstal se tuin. Dié foto kom van Willemien Oosthuizen van die Paarl.
'n Pragtige wolkformasie hang oor die ooste van Pretoria. "Dit bring hoop vir reën," sê André Jooste.
'n Verfrissende verligting ná 'n snikhete dag. "Ek het oneindige ontsag vir die mag van die natuur," sê Aniki Joseph van Die Wilgers, Pretoria. "Die donderwolke wat so grommend aanrol oor die hoogste boomtoppe, be­tower my baie."
Item nr. 1 een op haar lysie vir 'n gemaklike huisie
" 'n Swartkopreiermannetjie op pad met boumateriaal vir sy wyfie om nes te bou." Renier Botha van Ermelo het dié foto by die Petdam geneem.
Hek na boothuis?
Onlangse swaar reën in Steynsrus, soos gesien deur die lens van Willie van Jaarsveld van dié dorp.
Wys jou wêreld en slaan geld los
Wys Beeld wat in jou wêreld aangaan.
Dit kan swak dienslewering wees, iemand wat 'n verskil in jou gemeenskap maak, protesoptogte, goeie nuus of enigiets wat jou wêreld uitbeeld.
Stuur foto's na lesersfoto@­beeld.com.
Foto's moet groter as 1 MB wees en in 'n jpeg-formaat gestuur word. Elke maand is daar 'n kontantprys van R1 000 vir die wenner en R250 elk vir twee naaswenners. Gee ons 'n kort beskrywing van waar die foto geneem is en die storie agter die foto.
Verskaf ook die fotograaf se volle naam en besonderhede. Die volledige reëls verskyn op Beeld se Facebook-blad.